armvectores/hy_wikipedia_2023 huggingface dataset:
Absolution

Absolution, անգլիական Muse խմբի երրորդ ալբոմն է, թողարկվել է 2003 թվականի սեպտեմբերի 29-ին։ Ալբոմը ձայնագրվում էր Լոս Անջելեսում և Լոնդոնում։ Ալբոմից թողարկվեց 6 սինգլ, որոնցից «Stockholm Syndrome» երգը հրապարակվեց միայն ինտերնետում։ Լեյբլի առջև ունեցած պարտականությունների պատճառով սինգլը չդրվեց ազատ ներբերման համար, և նշանակվեց 0,99$ գինը, բայց չնայած դրան երգը ներբերնեցին ավելի քան 20,000 անգամ։ Ալբոմը բրիտանական հիթ-շփերթներում միանգամից մեկնարկեց 1-ին հորիզոնականի վրա, և շուտով գլխավորեց նաև ֆրանսիական չարթերը։ 2009 թ.-ին «Kerrang!» ամսագրի «XXI դարի լավագույն 50 ալբոմներ»-ի ցանկում ալբոմը զբաղեցրեց 2-րդ հորիզոնականը, զիջելով Green Day խմբի «American Idiot» ալբոմին։


== Երգացանկ ==


== Սինգլներ ==
Stockholm Syndrome - 14 հուլիս 2003
Time Is Running Out - 8 սեպտեմբեր 2003
Hysteria - 1 դեկտեմբեր 2003
Sing for Absolution - 17 մայիս 2004
Apocalypse Please - 23 օգոստոս 2004
Butterflies and Hurricanes - 20 սեպտեմբեր 2004


== Ալբոմը ձայնագրող երաժիշտներ ==
Մեթյու Բելլամի - վոկալ, կիթառ, դաշնամուր
Դոմինիկ Հովարդ - հարվածային գործիքներ
Քրիս Վոլսթենհոլմ - բաս-կիթառ, բեք-վոկալ
Փոլ Ռիվ - բեք-վոկալ


== Ծանուցումներ ==


== Արտաքին հղումներ ==
Ալբոմը խմբի պաշտոնական կայքում
Ալբոմը Lyriki կայքում


== Տես նաև ==
Absolution Tour
Բայրակ (Թիմարի գավառ)

Անվան այլ կիրառումների համար տե՛ս՝ Բայրակ (այլ կիրառումներ)Բայրակ, գյուղ Արևմտյան Հայաստանում, Վանի վիլայեթի Թիմարի գավառում։ Գտնվում էր Վանա լճից արևելք, Վան քաղաքից 20 կմ հյուսիս, Կարասու գետի ձախափնյա հարթության վրա։


== Պատմություն ==
1900-1918 թվականներին եղել է թուրքական բռնութնունների դեմ ակտիվ պայքարի վայր։


== Բնակչություն ==
XX դարի սկզբին ուներ 23 տուն հայ բնակիչ։


== Պատմամշակութային կառույցներ ==
Բայրակն ուներ եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Աննա Դրեսդեն-Պոլակ

Աննա Դրեսդեն-Պոլակ (նիդերլանդերեն՝ Anna "Ans" Dresden-Polak, ծնյալ Աննա Պոլակ (Anna Polak), նոյեմբերի 24, 1906(1906-11-24), Ամստերդամ, Նիդերլանդներ - հուլիսի 23, 1943(1943-07-23), Սոբիբոր, Gmina Włodawa, Włodawa County, Լյուբլինի վոյեվոդություն, Լեհաստան), հրեական ծագումով նիդերլանդացի մարմնամարզուհի, օլիմպիական խաղերի չեմպիոնուհի։
Օլիմպիական ոսկե մեդալն Աննան նվաճել է իր հայրենի Ամստերդամում 1928 թվականին կայացած ամառային օլիմպիադայում՝ ընդհանուր հաշվարկում վաստակելով 316.75 միավոր։
Նա մարմնամարզության նիդերլանդական հավաքական թիմի ազգությամբ հրեա հինգ անդամներից մեկն էր։ Երբ Նիդերլանդներում հաստատվեց գերմանացիների տիրապետությունը, ֆաշիստները հալածանքներ սկսեցին ազգությամբ հրե նիդերլադցիների նկատմամբ։ Այդ հալածանքներին ենթարկվեցին նաև օլիմպիական չեմպիոնուհի Աննա Դրեսդեն-Պոլակն ու իր ընտանիքի անդամները։ Նրան նախ նետեցին Վեստերբորկի համակենտրոնացման ճամբարը, այնուհետև տեղափոխեցին Սոբիբորի մահվան ճամբար և 1943 թվականի հուլիսի 23-ին դաժանաբար սպանեցին իր վեցամյա դստեր՝ Եվայի հետ։ Դրանից մի քանի ամիս անց՝ 1944 թվականի սկզբներին Օսվենցիմի համակենտրոնացման ճամբարում սպանել են նաև Աննայի ամուսնուն՝ Բարենդ Դրեսդենին։  
Աննայի մարզիկ ընկերուհիները՝ Նիդերլանդների մարմնամարզության օլիմպիական հավաքականի ազգությանբ հրեա մյուս  մազուհիները՝ Ստելլա Բլիտս-Ագստերիբեն, Լեա Կլոոտ-Նորդհայմը, Յուդիկիե Տեմանս-Սիմոնսը, ինչպես նաև հրեա մարզիչը՝ Գերիտ Կլեերեկոպերը նույնպես սպանվել են Օսվենցիմի կամ Սոբիբորի համակենտրոնացման ճամբարներում։
1997 թվականին Աննա Դրեսդեն-Պոլակը, նրա թիմակից հրեա մամնամարզուհիներն ու մարզիչը ներառվել են Հրեական սպորտի փառքի սրահում։


== Ծանոթագրություններ ==


== Գրականություն ==
Brouwer Erik (2010)։ «De Moord op een Gouden Turnploeg»։  in van Liempt Ad, Luitzen Jan։ Sport in de Oorlog (Dutch)։ L.J. Veen։ էջեր 29–58։ ISBN 978-90-204-1936-8 


== Արտաքին հղումներ ==
profile
Աննա Դրեսդեն-Պոլակ - Յադ Վաշեմ (անգլ.)
Լևոն Թադևոսյան (նկարիչ)

Անվան այլ կիրառումների համար տե՛ս՝ Լևոն Թադևոսյան (այլ կիրառումներ)Լևոն Կորյունի Թադևոսյան (մարտի 5, 1943(1943-03-05), Մաստարա, Թալինի շրջան, Հայկական ԽՍՀ, ԽՍՀՄ), հայ նկարիչ։


== Կենսագրություն ==
1960 թվականին ավարտել է Լենինականի Մերկուրովի անվան գեղարվեստի դպրոցը, 1968 թվականին՝ Երևանի գեղարվեստա-թատերական ինստիտուտը։ 1974 թվականին ԽՍՀՄ նկարիչների Միության անդամ է։ Մասնակցել է հանրապետական, միութենական, միջազգային ցուցահանդեսների։ Ստեղծագործություններից գտնվում են Հայաստանի ազգային պատկերասրահում, աշխարհի տարբեր թանգարաններում՝ Գերմանիա, Ռուսաստան (Տրետյակովյան պատկերասրահ), Իսպանիա (Բարսելոնա), Բելգիա (Բրյուսել, Անտվերպեն), Հայաստանի նկարիչների միության ֆոնդում, Վանաձորի կերպարվեստի թանգարանում և մասնավոր հավաքածուներում։
2004 թվականից ապրում և ստեղծագործում է Բելգիայում։


== Ստեղծագործություններ ==
1997 թվականին աշխատանքներ է կատարել Քյոլնի կաթոլիկական Մայր տաճարի և հայկական եկեղեցու համար։
Ստեղծել է խորհրդանշական-վերացական արտահայտչամիջոցների և հայկական մանրանկարչության ավանդույթների զուգորդումով կոմպոզիցիաներ, դիմանկարներ, բնանկարներ, նատյուրմորտներ։

«Հավերժ միասին», 1978
«Օլիմպիոսը ողջունում է Մոսկվա-80-ին», 1980, Տարվա լավագույն աշխատանքի մրցանակ՝ 1980
«Ուխտագնացություն Խոր Վիրապ»
«Գովք հողին», Մոսկվայի Տրետյակովյան պատկերասրահ
«Նատյուրմորտ», 1990-2000
«Անձրևից հետո», 1990-2000
«Հիսուսի դեմքը», 1990-2000
«12 առաքյալները», 1990-2000
«Խաչի խորհրդանիշերը», 1990-2000
«Ավետում», 2002


== Անհատական ցուցահանդեսներ ==
Ֆրեզնո, ԱՄՆ, 1991
Լոս-Անջելես, ԱՄՆ, 1992
Գերմանիա, 12 անհատական ցուցահանդես՝ Քորենբերգ, Ռոտտենբուրգ, Բադսոդեն, Շտուտգարտ, Մյունխեն, Հալբրոն, Բոնն, Բուդհեսվելդ, Բեբրա, Նյուրն-բերգ, Կասսել, 1994-1998
Նյու Յորք, աճուրդ ցուցահանդես, 2000
Բարսելոնա, Իսպանիա, 2004
Հոլանդիա, Ամստերդամ, Վան Գոգի տուն-թանգարան, 2007
Բելգիա, Անտվերպեն, Կորտռեիկի թանգարան, 2008-2009


== Մրցանակներ ==
Բեբրա քաղաքում կազմակերպված մրցույթում շահել է մրցանակ, 1997


== Ծանոթագրություններ ==
Նելլի Ավետիսյան

Նելլի Ֆեոդորի Ավետիսյան (օգոստոսի 9, 1946(1946-08-09), Երևան, Հայկական ԽՍՀ, ԽՍՀՄ), հայ երաժշտագետ, Հայաստանի կոմպոզիտորների միության անդամ (1994), ՀՀ մշակույթի վաստակավոր գործիչ (2014)։ Երևանի Կոմիտասի անվան պետական կոնսերվատորիայի պրոֆեսոր։


== Կենսագրություն ==
Նելլի Ավետիսյանը ծնվել է 1946 թվականի օգոստոսի 9-ին, Երևանում։ 1961-1965 թվականներին սովորել է Երևանի Ռոմանոս Մելիքյանի անվան երաժշտական ուսումնարանի տեսական բաժնում, 1966-1971 թվականներին՝ Երևանի Կոմիտասի անվան պետական կոնսերվատորիայի երաժշտագիտական բաժնում (դիպլոմային աշխատանք` «Քշիշտով Պենդերեցկի-Պասիոն ըստ Ղուկասի»), 1978 թվականին՝ Մոսկվայի պետական կոնսերվատորիայի երաժշտության տեսության ամբիոնում (ղեկավար՝ դոկտոր-պրոֆեսոր  Ե. Նազայկինսկի)։ Գիտական աշխատանքի թեման է եղել «Հայաստանի ժամանակակից բալետները», «Բալետը որպես սինթետիկ արվեստ» (դոկտոր-պրոֆեսոր Ս. Ռապոպորտի ղեկավարությամբ), 2009 թվականին պաշտպանել է «Բալետային դրամատուրգիայի տարածագրաֆիկական վերլուծության հնարավորությունները» (Հայ կոմպոզիտորների բալետների օրինակով) ատենախոսությունը՝ արժանանալով արվեստագիտության դոկտորի աստիճանի։
1971 թվականից դասավանդում է Երևանի պետական կոնսերվատորիայում, 1982 թվականից՝ ավագ դասախոս, 1990 թվականից՝ դոցենտ, 1994 թվականից՝ պրոֆեսոր։ 1974-1989 թվականներին միաժամանակ եղել է կոնսերվատորիայի նորաստեղծ ձայնագրության կաբինետի վարիչ։
1986 թվականին որակավորման բարձրացման նպատակով գործուղվել է Ֆերենց Լիստի երաժշտական ակադեմիա, որտեղ ուսանել է կոմպոզիտորներ Դյերդ Կուրտագի և Զոլտան Պոնգրացի դասարաններում։ 2001 թվականից Երևանի գեղարվեստի պետական ակադեմիայում դասավանդում է երաժշտության պատմություն։
Հեղինակ է թատրոնին, կատարողական արվեստին, կոմպոզիտորների ստեղծագործությունների վերլուծությանը, անհատական ստեղծագործական դիմանկարներին նվիրված երաժշտական գիտական աշխատությունների, հոդվածների։


== Ծանոթագրություններ ==
Ռեգբի 15-ի միավորները


== Միավորների հաշվում ==
Ռեգբիի գլխավոր նպատակն է – վաստակել առավել միավորներ քան հակառակորդ թիմը։
Միավորները կարելի է վաստակել միքանի տարբերակով –
Try (Փորձ)
Փորձը հաշվի մեջ է երբ գնդակը իջեցվում է գետնին հակառակորդի գոլային տարածքում։ Գնդակը գետնին կարող է հասցվել 2 տարբերակով – առաջինը, երբ խաղացողը գնդակին տիրելով հասցնում և իջեցնում է այն հակառակորդի գոլային տարածքում և երկրորդը, երբ գնդակը արդեն գտնվում է գոլային տարածքում և գետնին սեխմելով այն գետնին էլ ավելին։
Փորձը տալիս է թիմին 5 միավոր։
Penalty try (Տուգանային փործ)
Տուգանային փորձը նշանակվում է մրցավարի կողմից այն խախտման ժամանակ երբ դա կարող էր տալ կանոնները չխախտող կողմին փորձի հնարավորություն։ Տուգանային փորձը նշանակվում է ուղղահայաց դարպասաձողերի մեջ ընկած տարածքում և կարող է բերել զգուշացման կամ դեղին քարտի։ Այս տիպի փորձը նույնպես տալիս է թիմին 5 միավոր։
Իրացում (Conversion)
Փորձ կատարելուց կամ տուգանային փորձից հետո թիմը կատարում է իրացում ոտքի հարվածով այն կետից որտեղից կատարվել է փորձը։ Բարեհաջող իրացումը բերում է թիմին ևս 2 միավոր.
Տուգանային գոլ (Penalty goal)
Տուգանային գոլը նշանակվում է մրցավարի կողմից երբ տեղի է ունենում խաղի որոշակի կանոնների խախտում։ Գոլային հարվածը պետք է անցնի հորիզոնական դարպասաձողից վեր և ուղղահայաց դարպասաձողերի միջև։ Այս գոլը բերում է թիմին 3 միավոր։
Դրոպ-գոլ (Drop goal)
Այս տիպի գոլը կոչվում է, երբ խաղացողը ոտքով հարվածում է գնդակին գոլի ուղղությամբ։ Այս գոլի պարտադիր պայմանն է որ մինչ որքով հարվածը գնդակը պետք է հպվի խոտածածկին։ Բարեհաջող գոլը կբերի թիմին 3 միավոր։
Գրինևկա (գյուղ, Նեդրիգայլովի շրջան)

Անվան այլ կիրառումների համար տե՛ս՝ ԳրինևկաԳրինևկա (ուկրաիներեն՝ Гринівка), գյուղ Ուկրաինայի Սումիի մարզի Նեդրիգայլովի շրջանում։ Հիմնադրվել է 1649 թվականին։
2001 թվականի տվյալներով Գրինևկա գյուղում բնակվում էր 369 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեչիցա (գյուղ, Ռատնովի շրջան)

Ռեչիցա (ուկրաիներեն՝ Річиця), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1502 թվականին։
2001 թվականի տվյալներով Ռեչիցա գյուղում բնակվում էր 1 285 մարդ։ Բնակավայրը զբաղեցնում է 2544 կմ² տարածք։ Բնակչության խտությունը կազմում էր 505,11 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լիեր (Նորվեգիա)

Լիեր (նորվ.՝ Lier), կոմունա Նորվեգիայի Բուսկերուդ ֆյուլքեում։ Կոմունայի վարչական կենտրոնն է Լիերբենը։ Պաշտոնական լեզուն է Բուկմոլը։ 2007թ.-ի տվյալների համաձայն՝ կոմունայի բնակչություան թվաքանակը 22700 մարդ է։ Զբաղեցնում է 301,27 կմ² տարածք։ Ինդենտիֆիկատորային կոդը ISO 3166-2:NO 0626-ն է։
Կամունայի տարածքից քիչ հեռու՝ Լիերբենում է գտնվում Լիեր Սիկեհուս (Lier Sykehus) հոգեբուժական  հիվանդանոցը, որը ձեռք է բերել բավականին բացասական համբավ։ Հիվանդանոցը երբեմն դասվում է աշխարհի ամենասարսափելի 10 չօգտագործվող շինությունների ցանկում։


== Պատմություն ==


=== Բնակչություն ===
Կոմունայի բնակչության փոփոխությունները ներկայացված են հետևյալ գրաֆիկով.


== Քույր քաղաքներ ==
Լիերը պաշտոնապես հանդիսանում է որպես քույր քաղաք հետևյալ բնակավայրերին՝

 – Ֆալկոպինգ, Շվեդիա
 – Քոկեմակի, Ֆինլանդիա
 – Մարիագերֆրյոդ, Դանիա


== Ծանոթագրություններ ==


== Արտաքին հղումներ ==
Կամունայի վիճակագրական տվյալները Նորվեգիայի վիճակագրական վարչության տվյալների հիման վրա: Archived 2007-09-30 at the Wayback Machine. (անգլերեն)
Մոնռոյ

Մոնռոյ (իսպ.՝ Monroy), բնակավայր և համայնք Իսպանիայի արևմուտքում՝ Էստրեմադուրայի մաս հանդիսացող Կասերես ինքնավար պրովինցիայում։ Զբաղեցնում է 204,45 կմ² տարածք։ Բնակչության թվաքանակը 2010 թվականի տվյալներով եղել է 984։
Բնակավայրին լայն ճանաչում է բերել 14-րդ դարի սկզբներին կառուցված ամրոցը։ 


== Պատմություն ==
Մոնռոյի ներկայիս տարածքում մարդիկ սկսել են բնակություն հաստատել դեռ բրոնզեդարյան ժամանակներում. հնագիտական պեղումների արդյունքում հայտնաբերվել են դրա բազմաթիվ վկայություններ, որոնցից ամենաարժեքավորը՝ ոսկե հնագույն մի ապարանջան ներկայումս պահվում է Կասերեսի թանգարանում։ Մեր թվականությունից առաջ չորրորդ դարում այստեղ եղել է հին հռոմեական բնակավայր։ Հետագայում տիրել են վեստգոթերը, այնուհետև՝ մավրերը։ 1309 թվականին տարածաշրջանի սեփականատեր են դարձել ազնվականական Մոնռոյ տոհմի ներկայացուցիչները։ Էրման Պերես դե Մոնռոյը ձեռնարկել է ամրոցի շինարարությունը։ Հետագա դարերի ընթացքում այն բազմիցս վերակառուցվել է, ավելի ու ավելի ամրացվել ու հզորացվել։ 
Հին վարչակարգի անկման ժամանակ բնակավայրը դարձել է սահմանադրական մունիցիպալիտետ Էստրեմադուրայի տարածաշրջանի սահմաններում։ 1834 թվականից ընդգրկվել է Գառովիլյասի դատական տարածաբաժնի կազմում։ ​ 1842 թվականին անցկացված մարդահամարի տվյալներով ունեցել է 155 տուն և 851 բնակիչ։


=== Ժողովրդագրություն ===
1900 թվականից ի վեր՝ Մոնռոյի բնակչության թվաքանակի փոփոխությունները ըստ տասնամյակների եղել են հետևյալը


== Ժառանգություն ==

Մոնռոյի ամրոց
Ծխական կաթոլիկ եկեղեցի


== Ծանոթագրություններ ==


== Գրականություն ==
García Mogollón, Florencio-Javier - Historia Arquitectónica de la Iglesia Parroquial de Santa Catalina de Monroy (Cáceres),  2009, ISSN= 0213-2214}}


== Արտաքին հղումներ ==
Դիվանագիտական նոտա

Նոտա, մի պետության կառավարության պաշտոնական դիվանագիտական ուղերձը մեկ այլ երկրի կառավարությանը։


== Տեսակներ ==


=== Վերբալ նոտա ===

Դիվանագիտական գրագրության առավել տարածված տեսակ է վերբալ նոտան։ Այն կարող է վերաբերել ինչպես կարևոր և սկզբունքային, այնպես էլ առօրեական հարցերի։
Իր մեջ պարունակում է տարբեր տեսակի տեղեկատվություն (դիվանագիտական անձնակազմում կատարվող փոփոխություններ), խնդրանքները (վիզաների տրամադրում, որևէ հարցի լուծում), կարող է արտահայտել դժգոհություն կամ կրկին ուշադրություն հրավիրել հարցին.

Տպագրվում է դիվանագիտական ուղերձի՝ նոտայի զինանշան պարունակող հատուկ ձևաթղթի վրա, դրվում են ինդեքսն ու նոտայի համարը։ Նոտաներն ուղարկվում են հասցեատիրոջը արտաքին գործերի նախարարության կամ դեսպանության անունից՝ 3-րդ դեմքով (ամսաթվով, ստացողի հասցեով և ստորագրության փոխարեն կնիքով)։ Դիվանագիտական նոտաները չեն ստորագրվում։ Տեքստը բաղկացած է երեք մասից ՝ 1) ներածական հաճոյախոսություն, 2) նոտայի բովանդակություն, 3) վերջնական հաճոյախոսություն։


=== Անձնական նոտա ===

Գրված է նոտայի հատուկ ձևաթղթի վրա, բայց տեքստը կազմվում և կատարվում է առաջին դեմքով՝ ստորագրությամբ, ինդեքս չի դրվում, կնիք չկա։ Ուղարկվում է կարևոր և սկզբունքային նշանակություն ունեցող հարցերի, պետության անվանման փոփոխության, երկկողմ հարաբերությունների վերաբերյալ տեղեկատվության, ինչպես նաև արձակուրդին վերաբերող դիվանագիտական կորպուսի կամ ԱԳՆ գործընկերներին անձնական նոտաների, հավատարմագրերի հանձնման, ժամանակավոր մեկնման և գործերի ժամանակավոր հավատարմատարի նշանակման վերաբերյալ, արարողակարգային հարցերի, շնորհավորանքների, ցավակցությունների վերաբերյալ։ Ուղարկվում է միայն սուրհանդակի միջոցով։


== Նոտաների օրինակներ ==
Մալյուկովի վերջնագիր
Քերզոնի վերջնագիր


== Տես նաև ==
Հրովարտակ
Վերջնագիր
Դիվանագիտական գրագրություն


== Ծանոթագրություններ ==


== Արտաքին հղումներ ==
Դիվանագիտական փաստաթղթերի տեսակներ
Ջինջեր Ռոջերս

Ջինջեր Ռոջերս (անգլ.՝ Ginger Rogers, հուլիսի 16, 1911(1911-07-16)[…], Ինդենպենդենս, Միսսուրի, ԱՄՆ - ապրիլի 25, 1995(1995-04-25)[…], Ռանչո Միրաժ, Կալիֆոռնիա, ԱՄՆ), ամերիկացի դերասանուհի և պարուհի, հայտնի է Ֆրեդ Ասթերի հետ համատեղ նկարահանված ֆիլմերից։
1999 թ. ընդգրկվել է Ամերիկյան կինոակադեմիայի Ամերիկյան բոլոր ժամանակների ֆիլմերի 100 մեծագույն աստղերի ցանկում՝ 14-րդ տեղում։ Խաղացել է մոտ 90 ֆիլմերում։ Օսկար մրցանակի դափնեկիր է 1940 թվականին նկարահանված «Քեթի Ֆոյլ» (ռեժիսոր Սեմ Վուդ) ֆիլմի համար։ Եվս 4 կինոմրցանակ է ստացել։ Ներկայացվել է Ոսկե Գլոբուս մրցանակի ռեժիսոր Հովարդ Հոուքսի «Կապիկի աշխատանք» ֆիլմում կատարած դերի համար, որտեղ նրա խաղընկերներն էին հոլիվուդյան հայտնի դերասաններ Մերիլին Մոնրոն, Քերի Գրանտը և Չառլզ Քոբեռնը։


== Ծանոթագրություններ ==


== Արտաքին հղումներ ==

Ջինջեր Ռոջերս Internet Movie Database կայքում
Ginger Rogers – Appreciations
Backwards in High Heels: The Ginger Musical
Ginger Rogers biography from Reel Classics
John Mueller's 1991 New York Times review of Ginger: My Story
Photographs and literature
Owens-Rogers Museum in Independence, Missouri
Երիկ (Կրասնոդարի երկրամաս)

Անվան այլ կիրառումների համար տե՛ս՝ Երիկ (այլ կիրառումներ)Երիկ (ռուս.՝ Ерик), գյուղ Ռուսաստանի Դաշնության Կրասնոդարի երկրամասի Ապշերոնսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ակոֆա Էջինի

Ակոֆա Էջինի (անգլ.՝ Akofa Edjeani, փետրվարի 20, 1969(1969-02-20), Գանա), գանացի կինոդերասանուհի, կինոռեժիսոր։ Նրա նկարահանած «Ո՛չ իմ աղջիկը» (Not My Daughter) ֆիլմը, որը պատմում է աղջիկների արտաքին սեռական օրգանները հատելու՝ աֆրիկյան որոշ ցեղերում թաքուն կամ բացահայտ գոյատևող սովորույթի մասին, 2008 թվականին նվաճել է Աֆրիկյան կինոակադեմիայի մրցանակը «Լավագույն կարճամետրաժ ֆիլմ» անվանակարգում, իսկ «Երգում եմ ջրհորի մասին» (I Sing of a well) գեղարվեստական կինոնկարը, որտեղ նա հանդես է եկել որպես գլխավոր հերոսուհու դերակատար և պրոդյուսեր, շահել է երեք մրցանակ՝ 2010 թվականին արժանանալով նաև Աֆրիկյան կինոակադեմիայի ժյուրիի գլխավոր մրցանակին։


== Կենսագրություն ==
Ակոֆան ծնվել է 1969 թվականի փետրվարի 20-ին, Գանայում։ Ավարտել է Գանայի կատարողական արվեստների համալսարանը՝ արվեստի բակալավրի մասնագիտացմամբ և Գանայի ժուռնալիստիկայի ինստիտուտը՝ մարկետինգի, գովազդի և փիարի մագիստրոսի մասնագիտացմամբ (1995)։ 
Դերասանական իր կարիերան սկսել է 1987 թվականին՝ դերակատարումներով հանդես գալով Annette և Jagger Pee հեռուստասերիալներում։ 1990-ական թվականներին գլխավոր հերոսուհու դերն է մարմնավորել Ultimate Paradise հեռուստասերիալում։ 2009 թվականին նրա անունն ընդգրկվել է «Էմմի» միջազգային մրցանակաբաշխության կիսաեզրափակիչ փուլի մասնակիցների ցանկում։ 
Ակոֆան Գանայի մայրաքաղաք Աքրայում հայտնի  Fali's Hot Pot ռեստորանի սեփականատերն է։


== Հատընտիր ֆիլմագրություն ==


== Ծանոթագրություններ ==


== Արտաքին հղումներ ==
Ակոֆա Էջինի Internet Movie Database կայքում
«Akofa Edjeani Asiedu (20 de Fevereiro de 1969) | Artista»։ Filmow։ Վերցված է 27 October 2018 
«Giovani hosts veteran actress Akofa Edjeani Asiedu»։ News Ghana։ Վերցված է 27 October 2018 
«Asiedu - Why More Women Are Needed in the Movie Industry»։ nigerianbulletin.com։ Nigerian Bulletin - Trending News։ Վերցված է 27 October 2018 
«Akofa Edjeani Asiedu Archives»։ Nollywood Boulevard։ Արխիվացված է օրիգինալից 28 October 2018-ին։ Վերցված է 27 October 2018 
«Akofa Edjeani Asiedu on Moviebuff.com»։ moviebuff.com։ Վերցված է 27 October 2018 
«Akofa Edjeani Asiedu Pictures, Photos & Images»։ Livingly։ Վերցված է 27 October 2018 
«Akofa Edjeani Asiedu - Actor»։ CineMagia.ro։ Վերցված է 27 October 2018
Viva la Vida

«Viva la Vida» (Վիվա լա Վիդա), բրիտանական Coldplay ռոք խմբի սինգլը Viva la Vida or Death and All His Friends ալբոմից։ Նրա անվանումը, որը իսպաներենից թարգմանաբար նշանակում է «Կեցցե՜ կյանքը», վերցրված է Ֆրիդա Կալոյի նատյուրմորտից։
Նախապես այդ սինգլը թողարկվել է մայիսի 7-ին նրանց համար, ովքեր նախօրոք պատվիրել են ալբոմը iTunes-ից։ Սինգլի հեռուստատեսային գովազդը, որը տևում է 30 վայրկյան, առաջին անգամ ցուցադրվել է Fox ալիքով մայիսի 20-ին ժամը 21։00։
Coldplay առաջին անգամ կենդանի կատարել է այդ երգը 2008 թվականի հունիսի 1-ին MTV Movie Awards-2008 մրցանակաբաշխության ժամանակ։ Հունիսի երրորդ շաբաթում սինգլը Coldplay-ի կարիերայում առաջին անգամ գլխավորել է ինչպես բրիտանական, այնպես էլ անդրօվկիանոսյան Billboard Hot 100-ին վաճառքի հիթ-շքերթները։ 2012 թվականի դեկտեմբերին երգն զբաղեցրել է իններորդ հորիզոնականը Last.fm պորտալի սիմվոլիկ «Լավագույն ստեղծագործությունները սքրոբբլինգի 10 տարում» խորհրդանշական ցանկում։


== Հեղինակային իրավունքների խախտում ==
2008 թվականի դեկտեմբերի 8-ին հայտնի կիթառահար Ջո Սաթրիանին Լոս Անջելեսի դաշնային դատարան հայց է ներկայացրել Քոլդփլեյի կողմից հեղինակային իրավունքի խախտման վերաբերյալ։ Հայցում նշվել է, որ «Viva La Vida» (2008) երգի մեղեդին պատճենվել է նրա «If I Could Fly» (2004) ստեղծագործությունից։ Սատրիանին հայտնել է, որ նպատակ ունի պահանջել վնասների փոխհատուցում, ինչպես նաև ստանալ «Viva La Vida Or Death And All His Friends» ալբոմի վաճառքի գումարի մի մասը։
2009 թվականի սեպտեմբերին գործը փակվել է։ Վերջինիս մանրամասնությունները չեն հայտարարվում, սակայն Billboard աղբյուրներից մեկը պնդում է, որ կողմերը համաձայնության են եկել (այդ թվում նաև ֆինանսական հարցերի շուրջ), և Coldplay-ը չպետք է հայտնի իրավունքների խախտման մասին։
Տեսանյութ՝ Coldplay vs. Satriani


== Ստեղծագործությունների ցանկ ==
Թվային ներբեռնում«Viva la Vida» (Նոր խմբագրում) - 4:04CD գովազդ«Viva la Vida» (Ռադիոյի խմբագրում) - 3:45
«Viva la Vida» (Ամբողջ ալբոմի տարբերակ) - 4:01CD թողարկում«Viva la Vida» - 4:02
«Death Will Never Conquer» - 1:17Բութլեգ տարբերակ«Viva la Vida - DMS12 միքս» - 7:01


== Մրցանակներ ==
2009 թվականի փետրվարին երգը ստացել է երաժշտական աշխարհում ամենահեղինակավոր մրցանակը՝ Գրեմմիի Տարվա լավագույն երգ անվանակարգում։


== Հիթ շքերթներ ==


== Հավաստագրումներ ==


== Ծանոթագրություններ ==
Հյուսիսային Մակեդոնիայի Հանրապետության խորհրդարան

Հյուսիսային Մակեդոնիայի Հանրապետության խորհրդարան, առավել հայտնի է, որպես Հյուսիսային Մակեդոնիայի Օրենսդիր ժողով (մակեդոներեն՝ Собранието на Република Македонија), միապալատ օրենսդիր մարմին Մակեդոնիայի Հանրապետությունում, որը բաղկացած է թվով 120 պատգամավորներից։
Հյուսիսային Մակեդոնիայի Հանրապետության Օրենսդիր ժողովն ունի մեկ պալատ և մեկ կանոնադրություն՝ Հյուսիսային Մակեդոնիայի Սահմանադրությունը։ Խորհրդարանը կարող է ունենալ մինչև 140 պատգամավոր, չնայած նրան, որ Մակեդոնիայի սահմանադրական պատմության ընթացքում նման դեպք չի գրանցվել (պատգամավորների առավելագույն քանակը կազմել է 120 անձ)։
Պատգամավորներն ընտրվում են համապետական ընտրակարգով՝ փակ և գաղտնի քվեարկության միջոցով։ Վերջիններս ընտրվում են առավելագույնը չորս տարի ժամկետով։
Մակեդոնիայի Հանրապետության Օրենսդիր ժողովը գլխավորում է խորհրդարանի նախագահը կամ խոսնակը։ 2017 թվականի ապրիլի 27-ից այդ պաշտոնն է ստանձնում «Դեմոկրատական միություն՝ ինտեգրման համար» կուսակցության թեկնածու Տալատ Ջաֆերին։
Հյուսիսային Մակեդոնիայի Հանրապետության օրենսդիր իշխանության՝ խորհրդարանի շենքը տեղակայված է մայրաքաղաք Սկոպյեի կենտրոնական հատվածում։


== Օրենսդրական գործընթաց ==
Հյուսիսային Մակեդոնիայի Հանրապետությունում օրենքի ընդունման և ամրագրման լիազորություն ունի միայն նախագահի ղեկավարած կառավարությունն ու օրենսդիր ժողովը։ Օրինագիծը մինչ իրավական ուժ ստանալը պետք է ունենա պետական այրերի կողմից ներկայացված բացատրագիր։ Ցանկացած օրինագիծը վերընթերցվում է համապատասխան մշտական ​​հանձնաժողովի կողմից։
Օրենսդիր ժողովի լիազորությունները սահմանում է երկրի սահմանադրությունը։ Մակեդոնիան լինելով խորհրդարանական կառավարմամբ հանրապետություն՝ օրենսդիր ժողովին վստահում է երկրի կառավարման վերաբերյալ կարևորագույն հարցերը։ Մակեդոնիայի խորհրդարանը կարող է՝

Փոփոխել երկրի սահմանադրությունը կամ սահմանադրության որոշակի կետեր, ինչպես նաև սահմանել նոր օրենքներ
Վավերացնել միջազգային պայմանագրեր, պատերազմ հայտարարել և հաշտության պայմանագիր կնքել, փոփոխություններ մտցնել Մակեդոնիայի Հանրապետության սահմաններում
Ընտրել գործադիր և դատական իշխանության ղեկավարներ՝ նախագահ և դատավորներ
Երկրում հայտարարել արտակարգ իրավիճակ։


== Տես նաև ==
Հյուսիսային Մակեդոնիայի Հանրապետության Սահմանադրություն
Հունաստանի խորհրդարան


== Արտաքին հղումներ ==
Մակեդոնիայի Հանրապետության խորհրդարանի պաշտոնական կայք
«Իմ խորհրդարանը»՝ տեղեկատու Մակեդոնիայի օրենսդիր ժողովի վերաբերյալ Archived 2013-10-23 at the Wayback Machine.
Բուսբրետո

Բուսբրետո (ֆր.՝ Boisbreteau), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 124 մարդ, բնակչության խտությունը` 8.18 մարդ/կմ²։ Բնակավայրը զբաղեցնում է 15.16 կմ² տարածք։


== Աշխարհագրություն ==
Գտնվում է Փարիզ քաղաքից 440 կմ հարավ-արևմուտք, Պուատիե քաղաքից` 145 կմ հարավ, Անգուլեմ քաղաքից` 45 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 73 աշխատունակ (15-64 տարեկան) բնակիչ, որոնցից ակտիվ էին 50-ը, իսկ ոչ ակտիվները` 23։ Ակտիվության ցուցանիշը կազմում է 68,5 %։ 50 աշխատունակ մարդկանցից աշխատել է 45 անձ (26 տղամարդ և 19 կին)։ Գործազուրկ են եղել 5 անձ (3 տղամարդ և 2 կին)։ 23 անաշխատունակներից 3-ը եղել են աշակերտներ կամ ուսանողներ, 16-ը` թոշակառուներ, իսկ 4-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իվան Զվորիկինի տուն

Իվան Զվորիկինի տուն (ռուս.՝ Дом Ивана Зворыкина, Զասլավսկայայի տուն, ռուս.՝ Дом Заславской), շենք Դոնի Ռոստովում, որը գտնվում է Պուշկինի փողոցի և Սեմաշկոյի նրբանցքի խաչմերուկում։ Կառուցվել է 1914 թվականին ճարտարապետ Վասիլի Պոպովի նախագծով։ Մինչև 1917 թվականի հեղափոխությունը տանն ապրել է Ռոստովի քաղաքագլուխ, գեներալ-մայոր Իվան Նիկոլաևիչ Զվորիկինը։ 1923-1926 թվականներին տանն ապրել է խորհրդային թատերագիր Վլադիմիր Կիրշոնը։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Շենքը կառուցվել է 1914 թվականին ճարտարապետ Վասիլի Պոպովի նախագծով։ Տանը տեղակայված էին Դոնի Ռոստովի քաղաքային վարչությունը և քաղաքագլուխ Իվան Զվորիկինի բնակարանը։ Խորհրդային իշխանության հաստատումից հետո տունն ազգայնացվեց։ Այնտեղ տեղակայվեցին տարբեր գրասենյակներ, հիմնարկություններ, բնակարաններ և խորկուսդպրոցի հանրակացարանը։ Սկզբնական դեկորի մի մասը կորսվեց։
1923-1926 թվականներին տանն ապրել է խորհրդային թատերագիր Վլադիմիր Կիրշոնը։ Նրա կոմունալ բնակարանի համարը 10-ն էր, պատուհանները նայում էին դեպի բակ։ Նրա կինը՝ Ռիտա Կոռն-Կիրշոնը, հիշում էր. «Փոքր, մաքուր, միշտ խնամված սենյակում կային գրասեղան, երկու աթոռ, մահճակալ։ Սեղանին գրքերի կույտ էր, թարմ ամսագրեր»։
2000-ական թվականներին տան երկրորդ հարկը զբաղեցրել է Ռոստովի մարզի նահանգապետ Վլադիմիր Չուբը։ Այնտեղ նա բնակվում էր իր ընտանիքի հետ։ Շենքը վերանորոգվել է, և այնտեղ տեղադրվել է նոր իտալական վերելակ։


== Ճարտարապետություն ==

Եռահարկ շենքը զբաղեցնում է թաղամասի անկյունային հատվածը, նրա գլխավոր ճակատները դուրս են գալիս դեպի Պուշկինի փողոց և Սեմաշկոյի նրբանցք։ Տունը կառուցվել է մոդեռն ոճով գոթիկայի տարրերով։ Ճակատների միասնական ճարտարապետագեղարվեստական նկարագիրը որոշում են լուսամուտատեղերի ձևերը, էրկերները և ելուստավորումները։ Ցոկոլային հարկը երեսպատված է կոպտատաշ քարով։ Գոթիկայի տարրերից շենքի ձևավորման մեջ առկա են երեքքառորդային սյուներով ծոփորները, առաջին հարկի պատուհանների վերևում` դեկորատիվ ծաղկամանները։ Շենքի ճակատները պսակված են սլաքաձև խորշերով ատտիկոսներով։ Շքամուտքն ունի սլաքաձև կամարի տեսք։ Շենքի անկյունն ընդգծվում է վեցանկյուն էրկերով, երկրորդ հարկի մակարդակում` եզրակալված պատշգամբով և փոքր աշտարակներով պսակված գմբեթով։ Սկզբնապես աշտարակի քիվապատին տեղակայված էին ասպետների ֆիգուրներ (ապամոնտաժվել են 1960-ական թվականներին)։
Իվան Զվորիկինի տան հատակագիծն ունի բարդ կառուցվածք։ Այն բաժանված է առանձին մուտքերով երկու հատվածի` Պուշկինի փողոցի և Սեմաշկոյի նրբանցքի կողմից։ Յուրաքանչյուր հատվածում առկա են երկբազուկ սանդուղք և վերելակ։ Աստիճանասրահի շուրջ գտնվում են բնակարանները։


== Հուշատախտակներ ==
1962 թվականին շենքի ճակատին փակցվել է հուշատախտակ հետևյալ տեքստով.

Երկրորդ հուշատախտակը, որը տեղադրվել է 1997 թվականին, նվիրված է բանահավաք Ֆեոդոր Տումիլևիչին։ Տախտակին գրված է.


== Հիշատակում գրականության մեջ ==
Իվան Զվորիկինի տունը հիշատակվում է ռոստովցի բանաստեղծ Սերգեյ Կորոլյովի ստեղծագործությունում։


== Ծանոթագրություններ ==
Աղդաշ (գետ)

Անվան այլ կիրառումների համար տե՛ս՝ Աղդաշ (այլ կիրառումներ)Աղդաշ, գետ Արաքսի ավազանում։ Հոսում է Ֆիզուլիի շրջանի տարածքով։


== Ծանոթագրություններ ==
Արբայկա

Արբայկա (ռուս.՝ Арбайка), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 103 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գերթաղ

Գերթաղ, գյուղ Արևմտյան Հայաստանում, Էրզրումի վիլայեթի Երզնկայի գավառում։ Գտնվում էր Քեշիդաղ լեռան ստորտում։


== Բնակչություն ==
Եղել է թրքաբնակ գյուղ։


== Տնտեսություն ==
Գյուղը հայնտի է եղել իր ձմերուկներով։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սարիղամիշ (Խարբերդի գավառ)

Անվան այլ կիրառումների համար տե՛ս՝ Սարիղամիշ (այլ կիրառումներ)Սարիղամիշ, գյուղ Արևմտյան Հայաստանում, Խարբերդի վիլայեթի Խարբերդի գավառում  կամ Արղանամադենի Բալուի գավառակում։


== Պատմություն ==
Գյուղն ավերվել ու կողոպտվել է 1895 թվականին։ Հայերը կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Բնակչություն ==
1872-1873 թվականներին ուներ 80 տուն հայ բնակիչ։


== Տնտեսություն ==
Բնակչության հիմնական զբաղմունքը երկրագործություն, անասնապահությունն ու արհեստներն էր։


== Օգտակար հանածոներ ==
Գյուղում կային հանքային աղբյուրներ։


== Պատմամշակութային կառույցներ ==
Սարիղամիշն ուներ Ս. Սարգիս (կամ Ս. Աստվածածին) անունով եկեղեցի։


== Կրթություն ==
Գյուղում գործում էր հայկական վարժարան, որն ուներ 35 աշակերտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գարեգին Աղաբաբով

Աղաբաբով Գարեգին Հարությունի (սեպտեմբերի 19, 1894(1894-09-19), Թիֆլիս, Ռուսական կայսրություն - օգոստոսի 7, 1960(1960-08-07), Մոսկվա, ԽՍՀՄ), հայ խորհրդային ինժեներ-հիդրոշինարար։ ԽՄԿԿ անդամ 1919 թվականից։


== Կենսագրություն ==
Ծնվել է սեպտեմբերի 19-ին, Թիֆլիսում։ Ավարտել է Մոսկվայի ժողովրդական տնտեսության ինստիտուտը (1930)։


== Աշխատանք ==
1930-1937 թվականներին աշխատել է Ձորահէկի և Քանաքեռհէկի շինվարչություններում որպես ինժեներ, այնուհետև շինարարության պետի տեղակալ։ 1942-1946 թվականներին գլխավորել է Զակամսկի ջերմաէլեկտրակայանի շինարարությունը, իսկ 1946-1955 թվականներին նրա ղեկավարությամբ կառուցվել է Գյումուշի հիդրոէլեկտրակայանը։ 1955-1960 թվականներին Աղաբաբովը աշխատել է որպես ԽՍՀՄ էլեկտրակայանների մինիստրության Վոլգայի կայանների վարչության պետ։ Եղել է ՀԽՍՀ 3-րդ գումարման Գերագույն խորհրդի դեպուտատ։
Մահացել է օգոստոսի 7-ին, Մոսկվայում։


== Պարգևներ ==
Պարգևատրվել է Լենինի երկու շքանշանով։
Բեզիրգան (գետակ)

Անվան այլ կիրառումների համար տե՛ս՝ Բեզիրգան (այլ կիրառումներ)Բեզիրգան , գետակ Արածանիի ավազանում, մայր գետի մեջ է թափվում աջ կողմից Ալաշկերտի դաշտում։


== Ծանոթագրություններ ==
Բանյատիկա

Բանյատիկա (իտալերեն՝ Bagnatica) կոմունա Իտալիայում, Լոմբարդիա մարզի Բերգամոյի գավառում։
Բնակչությունը ըստ 2008 թվականի տվյալներով կազմում է 3625 մարդ։ Խտությունը կազմում է 604 մարդ/կմ²։ Տարածքը՝ 6 կմ²։ Փոստային ինդեքս՝ 24060։ Հեռախոսային կոդ՝ 035։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Գենգան ՖԱ

Գենգան ՖԱ (ֆր.՝ En Avant de Guingamp), ֆրանսիական ֆուտբոլային ակումբ Գենգանից։ Ակումբը ստեղծվել է 1912 թվականին և ներկայումս հանդես է գալիս Լիգա 1-ում՝ Ֆրանսիայի բարձրագույն դիվիզիոնում։ Տնային խաղերն անցկացնում է Ստադ դյու Ռունդուրու մարզադաշտում։
2009 թվականին Գենգանը հաղթեց Ֆրանսիայի գավաթը՝ դառնալով երկրորդ ոչ-Լիգա 1-ի թիմը, որը նվաճել է այս տիտղոսը։ Երկրորդ անգամ Ֆրանսիայի գավաթը Գենգանը հաղթեց 2014 թվականին՝ եզրափակչում պարտության մատնելով Ռենին։ Բացի երկու Ֆրանսիայի գավաթներից, Գենգանը հաղթել է նաև Ինտերտոտո գավաթը՝ 1996 թվականին։ 2018/19 մրցաշրջանում հասել է Ֆրանսիայի գավաթի խաղարկության եզրափակիչ, որտեղ պարտվել է «Ստրասբուրգին»։
Գենգանի կազմում խաղացել են այնպիսի հանրահայտ ֆուտբոլիստներ, ինչպիսիք են Լորան Կոսիելնին, Բակարի Կոնեն, Դիդիե Դրոգբան, Ֆլորան Մալուդան, Վենսան Կանդելան, Ֆաբրիս Աբրիելը։


== Ելույթները Եվրոպայում ==
1 Գենգանը հաղթեց արտագնա խաղում խփած գոլի շնորհիվ


== Նվաճումներ ==


=== Ազգային ===
Լիգա 3
Հաղթող (1). 1994
Ֆրանսիայի գավաթ
Հաղթող (2). 2009, 2014
Երկրորդ տեղ (1). 1997
Ֆրանսիայի սուպերգավաթ
Երկրորդ տեղ (1). 2009, 2014
Բրետանի գավաթ
Հաղթող (2). 1975, 1979
Երկրորդ տեղ (2). 1947, 1952
Արևմուտքի գավաթ
Հաղթող (2). 1976, 1984


=== Եվրոպա ===
Ինտերտոտո գավաթ
Հաղթող (1). 1996


== Ծանոթագրություններ ==


== Արտաքին հղումներ ==
Գենգանի պաշտոնական կայքը
Գենգանի պաշտոնական Տվիտերի էջը
Գենգանի պաշտոնական Ինստագրամ էջը
Գենգանի պաշտոնական Ֆեյսբուքի էջը(չաշխատող հղում)
Գենգանի Լիգա 1-ի պաշտոնական կայքում
Գենգանը transfermarkt-ում
Գենգանը soccerway.com-ում
Գենգանը WhoScored.com կայքում
Enga fordóma

«Enga fordóma» (իսլանդերենից թարգմանած՝ նշանակում է «Ոչ մի նախապաշարում»), իսլանդական Pollapönk խմբի երգն է, որով ներկայացրել է Իսլանդիան Եվրատեսիլ 2014 երգի մրցույթին Կոպենհագենում, Դանիա։ Խոսքերի և երաժշտության հեղինակներն են Հեյդար Քրիստիանսոնը և Հարոլդ Ֆրեյ Գիսլասոնը։ Երգի ստեղծմանը մասնակցել է նաև ամերիկացի երաժիշտ Ջոն Գրանտը։ Եվրատեսիլում հնչեցվելու համար երգի տեքստը թարգմանվել է անգլերեն։ «Enga fordóma»-ն եվրատեսիլյան մրցույթի եզրափակիչ փուլում ստացել է 68 միավոր և գրավել 15-րդ տեղը։


== Երգի դիրքը չարթերում ==


== Ծանոթագրություններ ==
Սուրճի սեղան

Սուրճի սեղան, թեյի, փոքր ցածր սեղան, որը սովորաբար դրվում է բազմոցի կամ բազկաթոռների դիմաց հյուրասենյակում, սրահում՝ ինտերիերի ձևավորման և գրքերի, ամսագրերի, թերթերի, սննդի և խմիչքների ժամանակավոր տեղադրման համար։


== Օգտագործում ==

Ըստ Միջպետական չափանիշի սուրճի սեղաններն օգտագործվում են հանգստի գոտու ձևավորման համար, սակայն դրանք կարող են օգտագործվել նաև այցելուների ընդունելության համար։ Երբեմն նման սեղանն օգտագործվում է փոքրիկ ճաշասենյակ կազմակերպելու համար, քանի որ սեղանը թույլ է տալիս վրան տեղադրել սպասք և դանակ-պատառաքաղ, չնայած ցածր բարձրությանը, փոքրությանը և սեղանի շուրջը սպառողների գտնվելու վայրը աթոռների կամ բազմոցների վրա սահմանափակում են դրա գործառությունը որպես ճաշասենյակի կահույք։ Նման սեղաններով սովորաբար մատուցում են սուրճ, թեյ, գինով թեթև նախուտեստներ։
Սուրճի սեղանների տարածումն ազդել է գրքի դիզայնի և գրքի շուկայի վրա. հատուկ հյուրերի համար, որոնք տերերին սպասում են սուրճի սեղանի շուրջ, հորինվել են այսպես կոչված «սուրճի սեղանների համար գրքեր» (անգլ.՝ coffee table book), կոշտ կազմով ալբոմային ֆորմատի հարուստ պատկերազարդ գրքեր, որոնք որպես կանոն ունեն ժամանցային-աշխարհիկ բովանդակություն։


== Պատմություն ==

Սուրճի սեղաններն առաջին անգամ պատրաստվել են Եվրոպայում 18-րդ դարում։ Որոշ պատմաբանների կարծիքով՝ առաջին անգամ նման սեղան է հորինել Վիլյամ Գուդվինը (E. W. Godwin) 1868 թվականին։ Այդ մոդելի առաջին սուրճի սեղանները պատրաստվել են մեծ քանակությամբ «William Watt» և «Collinson and Lock» ֆիրմաների կողմից, սակայն դեռևս բավականին բարձր են եղել։ Սուրճի սեղանի հետագա երկարացումն ու բարձրության նվազեցումը կապված են արևելյան ազդեցության հետ։ 20-րդ դարի սկզբում Անգլիայում հայտնի դարձան թուրքական պարտեզի թեյի սեղանները և ճապոնական ցածր «կոտացու» սեղանները։


== Ծանոթագրություններ ==


== Գրականություն ==
Alexander Payne, James Zemaitis. The Coffee Table Coffee Table Book.  Black Dog, 2003. 208 с. (անգլ.)
Attfield, Judy. Design as a practice of Modernity։ A Case for the Study of the Coffee Table in the Mid-Century Domestic Interior // Journal of Material Culture 2.3 (1997)։ 267-289 (անգլ.)


== Արտաքին հղումներ ==
«A brief history of the coffee table in europe, the origin and development of coffee tables.» (անգլերեն)։ www.thecoffeetable.co.uk։ Արխիվացված է օրիգինալից 2018-03-22-ին։ Վերցված է 2018-03-29
Պարգետ Ներքին

Պարգետ Ներքին, գյուղ Արևելյան Հայաստանում, Կարսի մարզի Կարսի գավառում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Արևելյան թեմ (այլ կիրառումներ)

Արևելյան թեմ եզրը կարող է վերաբերել

Արևելյան թեմ, Հայ առաքելական եկեղեցու թեմ ԱՄՆ-ում։
Արևելյան թեմ, Կանադայի Ուկրաինական Ուղղափառ Եկեղեցու թեմ։
Վինցաս Կուդիրկա

Վինցաս Կուդիրկա (լիտ.՝ Vincas Kudirka, դեկտեմբերի 31, 1858(1858-12-31), Վիլկավաշիս, Լիտվա - նոյեմբերի 16, 1899(1899-11-16), Կուդիրկոս Նաումեստիս, Šakiai District Municipality, Լիտվա), լիտվացի գրող, հրապարակախոս, հասարակական գործիչ։
Ավարտել է Վարշավայի համալսարանի բժշկական ֆակուլտետը։ 1899 թվականին լույս է ընծայել «Ազատ ժամեր» բանաստեղծությունների ժողովածուն։ «Պետերը» (1895 թվական), «Գայլեր» (1898 թվական) երգիծական պատմվածքներում խարազանել է իշխանությունների քաղաքականությունը, քննադատել կաթոլիկ հոգևորականությանը։


== Ծանոթագրություններ ==
Իմ պատասխանատվությունը չէ

«Իմ պատասխանատվությունը չէ» (անգլ.՝ Not My Responsibility), ամերիկացի երգչուհի Բիլլի Այլիշի կարճամետրաժ ֆիլմը, որը թողարկվել է 2020 թվականին։
Ի սկզբանե, ֆիլմը ցուցադրվել է Այլիշի Where Do We Go? World Tour շրջագայության ժամանակ 2020 թվականի մարտին։ Հունիսի 3-ի տվյալներով ֆիլմը ՅուԹյուբ հարթակում ունի 18 միլիոն դիտում և 2 միլիոն հավանում, իսկ ինստագրամում նույնպես ունի 18 միլիոն դիտում։


== Քննադատություն ==
Կարճամետրաժ ֆիլմը դրական գնահատականների է արժանացել ինչպես երկրպագուների, այնպես էլ քննադատների կողմից։ Ֆիլմը ծառայում է որպես Այլիշի պատասխանը` հասարակության բացասական արձագանքներին այն մասին, թե ինչ է նա կրում կամ ինչպիսին է նրա վարքը, նշելով, որ բոլորին հաճելի է, որ դա «իր պատասխանատվությունը չէ»։ «Rolling Stone» ամսագրից Ալթեա Լեգասպին այս պիեսը համարում է «հզոր», իսկ Կարենա Մերեդիտը «PopSugar»-ից գովաբանել է նրան իր «ուժեղ հաղորդագրության» համար` հավելելով, որ «Այլիշը բաց է մարմնի պատկերի սեփական պայքարում, որը սկսվել է պատանեկան տարիքում և թե ինչպես է հասարակական կարծիքը ստիպել նրան հույսը դնել պարկանման զգեստապահարանի վրա, որպեսզի իրեն հարմարավետ զգա։ Ըստ երևույթին, նրա հոլովակը համարվում է այդ զգացմունքների կարևոր շարունակությունը, որտեղ Այլիշը վերջապես կարող է դիմել իր քննադատներին` սեփական պայմաններով»։


== Ծանոթագրություններ ==


== Արտաքին հղումներ ==
«Իմ պատասխանատվությունը չէ» ՅուԹյուբում
Ջհամակ Գիմիրե

Ջհամակ Գիմիրե (հուլիսի 10, 1980(1980-07-10), Dhankuta, Koshi Pradesh, Նեպալ), նեպալցի կին գրող։ Ծնվել է ցերեբրալ (գլխուղեղային) կաթված արատով և գրում է իր ձախ ոտքով։ Գրական գեղարվեստական ստեղծագործություններ գրելուց զատ՝ զբաղվում է ժուռնալիստական աշխատանքով. Kantipur օրաթերթի սյունակագիրներից է։ Իր ինքնակենսագրական Jiwan Kada Ki Phool (Փո՝ւշ է կյանքը, թե՝ ծաղիկ) գրքի համար արժանացել է Նեպալի ամենահեղինակավոր գրական մրցանակին՝ Madan Puraskar-ի։


== Ստեղծագործություններ ==


=== Բանաստեղծություններ ===
Գիմիրեն հեղինակել է բազմաթիվ բանաստեղծություններ, որոնցից առավել սիրվածներից են հետևյալները.

Sankalpa (Վա՜հ)
Aafnai Chita Agni Shikhatira (Հուղարկավորության խարույկի գագաթնակետը)
Manchhe Bhitraka Yoddaharu (Մարդկանց ներսի մարտիկները)
Quaati


=== Խառը ===
Awasan Pachhiko Aagaman (Ժամանում՝ մահվանից հետո)


=== Ինքնակենսագրություն ===
Jeevan Kaanda Ki Phool ( Փո՝ւշ է կյանքը, թե՝ ծաղիկ)


== Պարգևներ ==

Kabita Ram Bal Sahitya Prativa Puraskar 2015 Aswikrit Bichar Sahitya Andolan
Aswikrit Bichar Sahitya Puraskar 2016 Aswikrit Bichar Sahitya Andolan
Madan Puraskar


== Ծանոթագրություններ ==


== Արտաքին հղումներ ==
The Kathmandu Post Archived 2012-09-24 at the Wayback Machine.
Աճպարար (այլ կիրառումներ)

Աճպարար, կարող է վերաբերել՝

Աճպարար - կրկեսի կամ էստրադայի արտիստ, որ տեսողական պատրանքի վրա հիմնվելով, օգտագործելով զանազան հնարքներ, ցուցադրում է իրերի, կենդանիների և մարդկանց հայտնվելը, չքանալը, փոխակերպվելը
Աճպարար - 1989 թվականին նկահարանված հայկական ֆիլմ
Թոմ Յորք

Թոմաս Էդվարդ Յորք (անգլ.՝ Thomas Edward Yorke, հոկտեմբերի 7, 1968(1968-10-07), Wellingborough, Միացյալ Թագավորություն), անգլիացի ռոք-երաժիշտ, Radiohead խմբի կիթառիստ և վոկալիստ։ Որպես երգիչ, Յորքին ճանաչում են շնորհիվ իր բնորոշ ձայնի, վիբրատոյի, հաճախակի ֆալցետի անցումներով, բարձր նոտաներով երգելու կարողության։
Խմբում նա նվագում է կիթառի և ստեղնաշարայինների վրա։ Կարողանում է նվագել նաև հարվածային գործիքներ և բաս-կիթառ (օրինակ՝ «Kid A» և «Amnesiac» ալբոմների ձայնագրման ժամանակ)։ Այժմ ապրում է Օքսֆորդում՝ կնոջ՝ Ռեյչել Օուենի և երեխաների՝ Նոաի (2001) ու Ագնեսի (2004) հետ։


== Կենսագրություն ==
Թոմ Յորքը ծնվել է Վելինգբորոյում, Մեծ Բրիտանիա։ Նա ուներ ակնախնձորի ի ծնե հիվանդություն՝ մինչև 6 տարեկանը ձախ աչքը պարալիզացված էր։ Դեռ երեխա ժամանակ նա հինգ վիրաբուժական վիրահատություն է տարել, ընդ որում վերջինն այնքան անհաջող էր, որ ձախ աչքը գրեթե կուրանում է, իսկ կոպը փոքր-ինչ վերև է ձգվում։ Գրեթե մեկ տարի սև վիրակապ կրելուց հետո Թոմը սկսում է աղոտ տեսնել ձախ աչքով։ Հոր մասնագիտությունը՝ քիմիական արդյունաբերության համար կիրառվող սարքավորումների վաճառք, անընդհատ տեղափոխություններ էր պահանջում։ Թոմը հաճախ էր փոխում դպրոցը, նրա համար դժվար էր ընկերներ գտնելը, համադասարանցիները զայրացնում էին նրան աչքի պրոբլեմի պատճառով, և նրա մանկության մեծ մասը մենակության մեջ է անցել։
Երբ լրացավ նրա 7 տարեկանը (այդ ժամանակ ընտանիքն ապրում էր Օքսֆորդում), նա նվեր ստացավ իր առաջին կիթառը։ Կիթառային ելույթներց նրան ոգեշնչում էր Queen խմբի կիթառիստ Բրայան Մեյը (Brian May)։ Առաջին ավարտուն երգը, որը ծնվել է նրա ֆանտազիայով, կոչվում էր «Mushroom Cloud» և նկարագրում էր միջուկային պայթյունը։ 10 տարեկանում Թոմ Յորքը՝ արդեն տղաների մասնավոր դպրոցի աշակերտ, միացավ իր կյանքի առաջին ռոք-խմբին։ Դպրոցը Թոմի կյանքում աներևակայելի մեծ դեր է խաղացել. հենց այդտեղ է նա գտել Radiohead խմբում իր ապագա կոլեգաներին՝ Էդ Օ'Բրայենին (Ed O’Brien), Ֆիկ Սելուեյին (Phil Selway), Քոլին Գրինվուդին (Colin Greenwood) և նրա կրտսեր եղբայր Ջոննի Գրինվուդին (Jonny Greenwood):


== Ծանոթագրություններ ==


== Արտաքին հղումներ ==
The Eraser: Թոմ Յորկի սոլո ալբոմի պաշտոնական կայքը
www.radiohead.com Խմբի պաշտոնական կայքը
Talk in Maths: A Not Even Remotely Official RADIOHEAD FAQ
Մեջբերումների հավաքածում
www.greenplastic.com Երկրպագուների կայք
www.ateaseweb.com Խմբի երկրպագուների կայք
andrewkendall.com Թոմ Յորքի լուսանկարներից
Ամալ Նասեր

Ամալ Նասեր (անգլ.՝ Amal Taher Mohamed Naseer, սեպտեմբերի 9, 1959(1959-09-09), Իրբիդ, Հորդանան), հորդանանցի գրող, գրական քննադատ և ակադեմիկոս։ 
Հորդանանի համալսարանում դոկտորական աշխատանք է պաշտպանել գրականության ու քննադատության ասպարեզում։ Առաջին կինն է Հորդանանում, որ Հորդանանի համալսարանում դոկտորական աշխատանք է գրել այս ոլորտում։


== Կյանք ==
Նասերը ծնվել է 1959 թվականի սեպտեմբերի 9-ին, Հորդանանի Իրբիդ քաղաքում։ Միջնակարգ դպրոցն ավարտել է նույն քաղաքում, 1977 թվականին։ 1982 թվականին ստացել արաբերեն լեզվի և գրականության բակալավրի դիպլոմ Յարմուկ համալսարանում։ 1987 թվականին ստացել է մագիստրոսի աստիճան, իսկ 1995 թվականին Հորդանանի համալսարանում պաշտպանել է իր դոկտորական աշխատանքը։ 
Աշխատել է Ալժիրի Մոստեղանեմիի համալսարանում, եղել է Կիրառական գիտությունների համալսարանի հոգաբարձուների խորհրդի անդամ։ Հորդանանի Գրողների միության, ինչպես նաև` Իրբիդի Մշակութային ֆորումի անդամ է։ Ամմանի Կանանց ուսումնասիրությունների կենտրոնի և Լիբանանի Արաբական լեզուների միջազգային խորհրդի անդամ է։
2016 թվականի մայիսի 23-ին Յարմուկ համալսարանի նախագահ դոկտոր Ռիֆաթ Ֆաոուրին Նասերին նշանակել է իր օգնական և Լեզուների կենտրոնի տնօրեն։
2010 թվականին Նասերը պարգևատրվել է «կնոջ կերպար» կոչումով Արաբ պրոդյուսներների միության կողմից` ՄԱԿ-ի Բնակչության հիմնադրամի հետ համագործակցությամբ հեռուստատեսային աշխատանքի համար։ Նույն տարում նա արժանացել է «Կատարյալ արաբ մայր» տիտղոսին` Քուվեյթ պետության կողմից։ 2016 թվականի սեպտեմբերի 5-ին Լոս Անջելեսի քաղաքապետը Նասերին պարգևատրել է Հորդանանի կրթության ոլորտում ունեցած ներդրումներն ու ջանքերը գնահատող վկայականով։


== Ծանոթագրություններ ==
Սամսոնի վանքի վիմական արձանագրություններ

Ստորև ներկայացված է Հայաստանի Տավուշի մարզի Կիրանց գյուղից 15 կմ հարավ-արևմուտք, Խնձորուտ անտառապատ դաշտամասում գտնվող Սամսոնի վանքի վիմական արձանագրությունները՝


== Արձանագրություններ ==


== Ծանոթագրություններ ==


== Գրականություն ==
Ի. Բ. Էլլարյան,  Աղստևի հովտի պատմության և կուլտուրայի հուշարձաններ, Երևան, «Հայաստան», 1980 — 68-69, էջեր 68-69 — 154 էջ։
Հոբարձի

Հոբարձի,
գյուղ Հայաստանի Հանրապետության Լոռու մարզի Ստեփանավանի տարածաշրջանում, Ստեփանավանից մոտ 8 կմ հարավ-արևելք։


== Պատմամշակութային կառույցներ ==

Գյուղում պահպանվել է V - VI դարերի սրահավոր, միանավ թաղածածկ դահլիճ տիպի եկեղեցի։ Թաղը ուժեղացված է ուղղանկյուն կտրվածքով որմնասյուներին հենվող զույգ թաղակիր կամարներով։ Հարավից կից է ուղղանկյուն հատակագծով խորանավոր ավանդատունը (պահպանվել են հետքերը), որի մուտքը բեմառաջքից է։
Աղոթասրահը երեք կողմից (բացի արևելյան) եզերվել է արտաքին սրահով, որից պահպանվել են երբեմնի փայտաշեն ծածկի հենարան պահունակները (հյուսիսային և հարավային որմերին)։ Սրահի երկայնական թևերը արևելքում ավարտվել են բաց խորանով։ Եկեղեցին ունեցել է երեք մուտք՝ հարավային, արևմտյան և հյուսիսային (վերջին երկուսը, ինչպես և ավանդատան մուտքը այժմ փակ են)։ Պահպանվել է հյուսիսային շքամուտքի 3/4 որմնասյուները՝ կիսաշրջանաձև բարավորն ընդգրկող որմնակամարով (ավարտվել է ճակտոնով)։ Արևմտյան որմնասյան խոյակը ձևավորված է պայտաձև կամարիկների շարքով։ Հոբարձին հիմնովին վերակառուցվել է XIX դարում՝ կորցնելով սկզբնական տեսքը։


== Բնակչություն ==
Ըստ ՀՀ 2011 թ. մարդահամարի արդյունքների` Հոբարձիի մշտական բնակչությունը կազմել է 736, առկա բնակչությունը` 643 մարդ։
Հոբարձիի բնակչության փոփոխությունը ժամանակի ընթացքում` ստորև.


== Տնտեսություն ==
Բնակչության հիմնական զբաղմունքը այգեգործությունը, անասնապահությունն ու բանջարաբուծությունն է։ Զբաղվում են նաև հացահատիկի և կերային կուլտուրաների մշակությամբ։


== Ծանոթագրություններ ==
Ծագումն

«Ծագումն», Հովհաննես Թումանյանի ստեղծագործություններից մեկը։ Գրության թվականը հայտնի չէ։ Չի պահպանվել ինքնագիր։


== Ստեղծման պատմություն ==
Հովհաննես Թումանյանի «Ծագումն» բանաստեղծությունն առաջին անգամ տպագրվել է 1908 թվականի մարտի 18-ին «Հուշարար» երկշաբաթաթերթի №1-ի 6-րդ էջում։ Նույն տարում տպագրվել է նաև անվերանգիր 1908 թվականին Բաքվում հրատարակված Բանաստեղծություններ շարքում 58-րդ էջում, ապա՝ Հովհաննես Թումանյան երկերի ժողովածուի 1-ին հատորի 152-րդ էջում։
Ե․ Չարենցի անվան գրականության և արվեստի թանգարան Թումանյանի ֆոնդ № 50-ում պահպանվում է ուրիշի ձեռքով արտագրված մի օրինակ։ Նույն տեղում № 1355-ում պահվում է նաև 1908 թվականին Բաքվում հրատարակված Բանաստեղծություններ շարքում հեղինակի սեփական օրինակը, որտեղ Թումանյանն ուղղել է վիպակները, 7-րդ տողի «երկնքից ծագած» բառերի դիմաց լուսանցքում դրել է հարցական և անվերնագիր ոտանաավորը վերնագրել «Ծագումն»։
«Ծագումն» բանաստեղծությունը տպագրվում է 1908 թվականին Բաքվում հրատարակված Բանաստեղծություններ շարքի Թումանյանի ուղղած տեքստից։


== Ծանոթագրություններ ==
Սուրյա (Նեմդայի վտակ)

Սուրյա (ռուս.՝ Сурья), գետ Ռուսաստանում, հոսում է Կիրովի մարզում։ Գետաբերանը տեղակայված է Նեմդա գետի աջ ափին՝ 58 կմ հեռավորության վրա։ Գետի երկարությունը 12 կմ է։
Գետի ակունքը սկսվում է Լեբյաժե գյուղից 9 կմ դեպի հարավ-արևմուտք։ Գետ հոսում է հարավ-արևմուտք, խոշոր վտակներ չկան։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Վյատկա, գետի ենթաավազանը՝ Վյատկա։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300412111100037525
Հիդրոլոգիական ուսումնասիրությունների կոդը - 111103752
Ավազանի կոդը - 10.01.03.004
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պիիգանդի (գյուղ, Ռինգու շրջան)

Անվան այլ կիրառումների համար տե՛ս՝ ՊիիգանդիՊիիգանդի (էստ․՝ Piigandi), գյուղ Էստոնիայի Տարտումաա նահանգի Ռինգու շրջանում։
2011 թվականի տվյալներով գյուղում բնակվում էր 45 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռակովիչի (գյուղ, Ռոդոմիշլինսկի շրջան)

Ռակովիչի (ուկրաիներեն՝ Раковичі), գյուղ Ուկրաինայի Ժիտոմիրի մարզի Ռոդոմիշլինսկի շրջանում։ Հիմնադրվել է 17-րդ դարում։
2001 թվականի տվյալներով Ռակովիչի գյուղում բնակվում էր 222 մարդ։ Բնակավայրը զբաղեցնում է 1149 կմ² տարածք։ Բնակչության խտությունը կազմում էր 193,21 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)